શીર્ષક: મસ્જિદ હુમલા બાદ ઇજિપ્તની હવાઈ કાર્યવાહી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તત્કાલીન રાષ્ટ્રપતિ મોહમ્મદ મોર્સીને હટાવ્યા બાદ આ વિસ્તારમાં આતંકવાદી હુમલાનું પ્રમાણ વધ્યું છે

સ્થાનિક સમાચાર એજન્સીના જણાવ્યા પ્રમાણે, શંકાસ્પદ આતંકીઓએ બિર અલ-અબિદ શહેરની અલ-રવાદા મસ્જિદ પર પહેલા બોમ્બથી હુમલો કર્યો અને ત્યારબાદ ગોળીબાર કર્યો હતો.

સ્થાનિક પોલીસના માધ્યમથી મળેલી જાણકારીના આધારે હથિયાર સાથે ચાર ગાડીઓમાં સવાર થઈને ચાલીસેક બંદૂકધારીઓએ નમાજ પઢી રહેલા લોકો પર ગોળીઓ વરસાવવાનું શરૂ કર્યુ હતું.

હુમલાખોરોએ મસ્જિદ પાસે પાર્ક કરેલા વાહનોમાં આગ પણ લગાવી હતી. ઘટનાસ્થળની જાહેર થયેલી તસવીરોમાં મૃત્યુ પામેલા લોકોની લાશો જોવા મળી રહી છે.

સ્થાનિક અધિકારીઓના જણાવ્યા અનુસાર, 130 જેટલાં લોકો આ હુમલામાં ઘાયલ પણ થયા છે.

તમને આ વાંચવું પણ ગમશે:

આતંકવાદીઓએ અલ આરિશ નજીક અલ રાવદાની એક મસ્જિદ પર હુમલો કર્યો

વર્ષ 2013 બાદ ઇજિપ્તમાં થયેલો આ સૌથી મોટો હુમલો છે. ઇજિપ્તના રાષ્ટ્રપતિ અબ્દુલ ફતેહ અલ સીસીએ સુરક્ષા અધિકારીઓ સાથે મુલાકાત કરી આગળની રણનીતિ મામલે ચર્ચા કરી હતી.

આતંકવાદી હુમલા બાદ ઇજિપ્તના હવાઈ દળે આતંકવાદીઓના કેટલાક સ્થાનો પર હવાઈ હુમલા કર્યા હતા. સુરક્ષા એજન્સીઝના કહેવા પ્રમાણે આ સ્થળોએ હથિયાર અને દારૂગોળો સંગહરવામાં આવ્યા હતા. 

મસ્જિદમાં હાજર એક મૃતકના સંબંધીએ સમાચાર એજન્સી રૉઇટર્સને જણાવ્યું કે, "જે લોકો મસ્જિદમાંથી બહાર નીકળી રહ્યા હતા, તેમના પર તેઓ ગોળીઓ વરસાવી રહ્યા હતા. તેઓ ઍમ્બ્યુલન્સ પર પણ ગોળીબાર કરી રહ્યા હતા."

હુમલાની જવાબદારી કોઈ સંગઠને હજુ સુધી સ્વીકારી નથી.

હુમલા પાછળ કોણ હોઈ શકે છે?

વર્ષ 2013 બાદ ઇજિપ્તમાં સૌથી મોટો હુમલો થયો છે

વર્ષ 2013માં તત્કાલીન રાષ્ટ્રપતિ મોહમ્મદ મોર્સીને હટાવ્યા બાદ આ વિસ્તારમાં આતંકવાદી હુમલાનું પ્રમાણ વધ્યું છે.

થોડા અઠવાડીયા પહેલા સિનાઈમાં જ ઇજિપ્તના સૈનિકો પર એક મોટો આતંકવાદી હુમલો થયો હતો.

સ્થાનિક લોકોના હવાલાથી એમ પણ જણાવવામાં આવ્યું છે કે, આ સ્થળે સૂફીવાદમાં આસ્થા ધરાવતા લોકો નિયમિત રીતે નમાજ માટે એકઠા થતા હતા.

કથિત ઇસ્લામિક સ્ટેટ (આઈએસ) સહિત અન્ય ઇસ્લામી જિહાદી જૂથો સૂફીવાદીઓને પાંખડી માને છે. હુમલાની જવાબદારી કોઈ સંગઠને હજુ સુધી સ્વીકારી નથી.

વર્ષ 2013થી સિનાઈ પ્રોવિન્સ જૂથ દ્વારા આ વિસ્તારમાં થતાં હુમલામાં હજારો પોલીસ અધિકારીઓ, સૈનિકો અને નાગરિકોનાં મૃત્યુ થયા છે. આ જૂથ આઈએસ સાથે સંકળાયેલું છે. 

ગત સપ્ટેમ્બરમાં પણ અલ-આરિશ નજીક પોલીસના કાફલા પર...